| Medaljeoversikt |
| --- |
| Høydehopp |
| Konkurrerte for Russlands flagg Russland |
| Friidrett EM i friidrett innendørs |
| Gull | Praha 2015 |  2,31 |
| Friidrett Lag-EM i friidrett |
| Gull | Tsjeboksary 2015 |  2,33 |
| Friidrett Universiaden |
| Gull | Gwangju 2015 |  2,31 |
| Friidrett U23-EM i friidrett |
| Sølv | Tammerfors 2013 |  2,28 |
| Friidrett European Youth Olympics |
| Gull | Tammerfors 2009 |  2,21 |
| Friidrett Ungdoms-VM i friidrett 2009 |
| Bronse | Brixen 2009 |  2,17 |

**Daniil Tsyplakov** (russisk: Даниил Александрович Цыплаков, født 29. juli 1992 i Komsomolsk-na-Amure i Khabarovsk kraj i Russlands fjerne østen) er en russisk friidrettsutøver som konkurrerer i høydehopp.

Idrettskarriere
---------------

Tsyplakov deltok i sine første internasjonale mesterskap i 2009. Ved Ungdoms-VM i friidrett 2009 satte han ny personlig rekord med 2,17 meter, og kom på delt 3.-plass med canadiske Django Lovett. Dmitriy Kroyter vant høydekonkurransen, med 2,20 meter. Samme år deltok han ved European Youth Olympic Festival 2009, der han vant høydehopp med 2,21 meter. 

Han ble russisk juniormester i høyde i 2010. Han deltok deretter ved junior-VM i friidrett 2010 i Moncton i Canada, men ble slått ut i kvalifiseringen, med 2,05 meter. 

I 2011 deltok han ved junior-EM i friidrett 2011 i Tallinn, der han kom på 4.-plass. Ved det russiske mesterskapet for lag kom han på 7.-plass. 

Ved det russiske innendørsmesterskapet i 2012 kom han på 13.-plass med 2,15 meter, og ble slått ut i kvalifiseringen. Han deltok også ved det russiske lagmesterskapet i friidrett, der han kom på 2.-plass, og ved det russiske mesterskapet i friidrett utendørs, der han kom på 6.-plass med en høyde på 2,31. Dette var første gang han hoppet over 2,30 meter, og dette kvalifiserer til utmerkelsen «Master of sport, International Class». Han vant også den russiske cupen dette året. 

Han fikk bronse ved det russiske innendørsmesterskapet i 2013 i Moskva, med 2,30 som beste resultat. Han kom på 2.-plass i det russiske mesterskapet for lag, og vant igjen høydehopp i den russiske cupen i friidrett. I juli deltok han ved U23-EM i friidrett 2013 i Tammerfors. Her greide han 2,28 og endte på 2.-plass, bak nederlandske Douwe Amels, som også hadde 2,28 som høyeste hopp. Ved det russiske mesterskapet utendørs kom han på 3.-plass. 

I 2014 kom han på 2.-plass ved det russiske mesterskapet innendørs, og 3.-plass utendørs. Han hoppet 2,25 ved det russiske mesterskapet for lag, og kom der på 3.-plass. Han deltok både ved VM i friidrett innendørs 2014 og EM i friidrett 2014, og han kom på 5.-plass i begge disse mesterskapene. Han vant det russiske mesterskapet utendørs i juli, foran Alex Dmytryk og Dmitry Semenov. I august satte han personlig rekord med 2,33 meter. 

Ved EM i friidrett innendørs 2015 i Praha kom han på 1.-plass, foran Silvano Chesani og Antonios Mastoras som delte 2.-plassen. Han vant også høydehopp ved Lag-EM i friidrett 2015, der Russland deltok i Super League. Her hoppet han 2,33 meter, og tangerte sin personlige rekord. I juli vant han høydehopp ved Sommeruniversiaden 2015 i Gwangju i Sør-Korea, der han hoppet 2,31 på tredje forsøk.

Referanser
----------

1. ↑   World Athletics Database, World Athletics utøver-ID 241913[Hentet fra Wikidata]
2. ↑  RusAthletics - *Russian Junior Indoor Championships*, besøkt 25. mars 2015.
3. ↑  All-Athletics - *Tallinn European Junior Championships (EST)* Arkivert 4. mars 2016 hos Wayback Machine. besøkt 25. mars 2015.

Eksterne lenker
---------------

* (en) Daniil Tsyplakov – World Athletics Rediger på Wikidata

* (en) Daniil Tsyplakov – Diamond League Rediger på Wikidata

* (en) Daniil Tsyplakov – Track and Field Statistics Rediger på Wikidata
* (ru) Profil hos RusAthletics

| * v
* d
* r
Europamestere i høydehopp innendørs, menn |
| --- |
| 
* 1966: Valerij Skvortsov
* 1967: Anatoliy Moroz
* 1968: Valerij Skvortsov
* 1969: Valentin Gavrilov
* 1970: Valentin Gavrilov
* 1971: István Major
* 1972: István Major
* 1973: István Major
* 1974: Kęstutis Šapka
* 1975: Vladimír Malý
* 1976: Sergej Senjukov
* 1977: Jacek Wszoła
* 1978: Vladimir Jasjtsjenko
* 1979: Vladimir Jasjtsjenko
* 1980: Dietmar Mögenburg
* 1981: Roland Dalhäuser
* 1982: Dietmar Mögenburg
* 1983: Carlo Thränhardt
* 1984: Dietmar Mögenburg
* 1985: Patrik Sjöberg
* 1986: Dietmar Mögenburg
* 1987: Patrik Sjöberg
* 1988: Patrik Sjöberg
* 1989: Dietmar Mögenburg
* 1990: Artur Partyka
* 1992: Patrik Sjöberg
* 1994: Dalton Grant
* 1996: Dragutin Topić
* 1998: Artur Partyka
* 2000: Vjatsjeslav Voronin
* 2002: Staffan Strand
* 2005: Stefan Holm
* 2007: Stefan Holm
* 2009: Ivan Ukhov
* 2011: Ivan Ukhov
* 2013: Sergej Mudrov
* 2015: Daniil Tsyplakov
* 2017: Sylwester Bednarek
* 2019: Gianmarco Tamberi
* 2021: Maksim Nedasekau
* 2023: Douwe Amels

 |

|  |  |
| --- | --- |
| Oppslagsverk/autoritetsdata | Prabook
 |